
1 Inutusan ng US ang rehimeng Arroyo na maglun- 
esad sa ngalan ng anti-terorismo ng sustenidong 
pambansang kampanya ng terorismo ng estado at 
pamamaslang laban sa armadong kilusang rebolus- 
yonaryo at ligal na kilusang demokratiko. 
Nagkukumahog na tumalima ang rehimeng Arroyo sa 
pagpapatupad ng kampanya bilang isang paraan para 
mapanatili ang sarili sa poder, mapanatili ang supor- 
ta ng US at harapin nang walang-saysay ang krisis na 
sosyo-ekonomiko at pulitikal ng naghaharing sistema. 
Ang pambansang plano sa internal na seguridad ay 
nailatag na mula pa noong 2001 at ipinatupad bilang 
Oplan Batay Laya mula noong 2002. Ang plano ay 
inareglo ng Cabinet Oversight Committee on Internal 
Security (COCIS) bilang Enhanced National Internal 
Security Plan (ENISP) ng 2006 para sa higit pang 
bisyosong mga pag-atake sa mamamayan at mga 


pwersang patriyotiko at progresibo. A 
2 Ang reaksyunaryong rehi- ao AE 
emen ay mayroon lamang @ 


120,000 tropa sa Armed Forces of 

the Philippines (AFP) at 115,000 

pulis para kontrolin ang 85 mil- 
yong populasyon sa teritoryong 
mayroong 300,000 kilometro 
kwadrado. Sobra ang bigat sa itaas 

ng istruktura ng AFP na mayroon 
lamang 30,000 tropang pangmaniobra 
o pang-operasyong kombat. Ang PNP ay 


oz 

mga syudad at munisipalidad bilang mga pwersang 
lokal na sumusunod sa walong oras na relyebo sa 
pwesto. Maliit ang AFP at PNP kung ihahambing sa 
malawak na kanayunan at populasyong magsasaka, sa 
pulu-pulong katangian ng Pilipinas, sa pag-iral ng 
mga rebolusyonaryong ar- 
madong pwersa ng mama- 
mayan kabilang ang Bang- 
samoro, at sa estratehikong 
linya ng matagalang dig- 
mang bayan ng Partido 
Komunista ng Pilipinas 

may mga special action force sa pambansang Cai < 
antas at mga mobile group sa antas ng rehiyon zz > 
at prubinsya pero nakatalaga ito pangunahin sa Ge 


(PKP), Bagong Hukbong Bayan 
(BHB) at National Democratic Front 
of the Philippines (NDFP). 


3 Karamihan ng mga tropa ng 
eAFP ay nakatali sa gawain sa 
himpilan, sa seguridad ng presi- 
dente, at sa seguridad ng mga 
naghaharing pulitiko at mga susing 
empresa at instalasyon. Tulad ni 
Marcos, napakaraming tropa ang 
ipinapalibot sa sarili ng nahihin- 
takutang pekeng presidente. Ang 
tropang mailalaan sa Bantay Laya 
ay maaari lamang magkonsentra sa 
300 hanggang 900 barangay ng 
kabuuang 42,000 barangay sa 
bansa at sa mga bahagi lamang ng 
12 hanggang 15 ng 128 larangang 
gerilya ng armadong rebolusyo- 
naryong kilusan. Sa estratehikong 
pagtanaw, nakalalamang ang AFP 
sa BHB nang 10 laban sa 1. Pero sa 
taktikal na pananaw, kaya ng BHB 
na malamangan ang AFP nang 10 
laban sa 1. Dahil walang suporta 
ng mamamayan, ang AFP ay bulag 
at bingi. Kaya magagawa ng BHB 
na sadyang piliin ang oras at lugar 
para sa paglulunsad ng sorpresang 
mga taktikal na opensiba (ambus, 
reyd at operasyon sa pag-aresto) 

Ang Ang Bayan ay inilalabas sa wi- 
kang Pilipino, Bisaya, Iloko, Hiligaynon, 
Waray at Ingles. 

Maaari itong i-download mula sa Phi- 
lippine Revolution Web Central na mata- 
tagpuan sa: 

www.philippinerevolution.net 

Tumatanggap ang Ang Bayan ng mga 
kontribusyon sa anyo ng mga artikulo at 
balita. Hinihikayat din ang mga mam- 
babasa na magpaabot ng mga puna at 
rekomendasyon sa ikauunlad ng ating 
pahayagan. Maaabot kami sa pamamagi- 
tan ng email sa: 

angbayan@yahoo.com 


Ang Ang Bayan ay inilalathala dalawang 
beses bawat buwan ng Komite Sentral 
ng Partido Komunista ng Pilipinas 


laban sa mahihinang bahagi ng 
kaaway. 


4 Ang pundamental na kahinaan 
eng AFP, PNP at ibang 
armadong tauhan ng reaksyuna- 
ryong estado ay ang kanilang 
pagiging malupit na instrumento 
ng imperyalismong US at mga lokal 
na naghaharing uring malaking 
kumprador at panginoong maylupa. 
Papel nila ang pagtatanggol at 
pagpreserba sa di makatarungan, 
lugmok-sa-krisis at bulok na 
naghaharing sistema ng pang-aapi 
at pagsasamantala. Winawaldas ng 
talamak na katiwalian at korapsyon 
ang malaking parte ng paggastang 
publiko. Tagus-tagusan hanggang 
sa mga pwersang militar at pulisya 
ang laganap na korapsyon sa gu- 
byerno. Sa kontrol ng Malakanyang, 
nagpapatakbo at nagpuprotekta rin 
ang mga ito ng mga sindikato sa 
iligal na sugal, iligal na droga, 
ismagling at iba pang malakihang 
organisadong krimen. Tuluy-tuloy 
na lumulubha ang krisis na sosyo- 
ekonomiko at pulitikal ng nagha- 
haring sistema. Ipinapataw sa 
mamamayan ang napakabigat na 
pasaning buwis at utang sa gitna 
ng depresyon ng ekonomya at 
mataas na tantos ng kawalang- 
trabaho. Hindi uubrang mapalaki 
ang paggastang militar nang hindi 
pinaliliit ang pondo para sa iba 
pang operasyon ng gubyerno at 
nang hindi umaani ng galit ng 
mamamayan. 


5 Lubos na kabaligtaran ang 
eBagong Hukbong Bayan at 
ang mga armadong kabahagi nito 
(ang mga milisyang bayan at yunit 
pananggol-sa-sarili). Ipinaglalaban 
nila ang pambansa at demokra- 
tikong mga karapatan at interes ng 
uring manggagawa, magsasaka at 
mga panggitnang saray ng lipunan. 
Instrumento sila ng malawak na 
masa ng sambayanan, ng demokra- 
tikong gubyernong bayan at ng 


.. ang Bagong Hukbong 
Bayan at ang mga 
armadong katuwang nito 
ay lumalaban para sa 
pambansa at 
demokratikong mga 
karapatan ng uring 
manggagawa at 
magsasaka at mga 


panggitnang saray 
ng lipunan. 


mga rebolusyonaryong organisa- 
syong masa. Itinataguyod nila ang 
pamumuno ng uring manggagawa 
at ng Partido Komunista ng 
Pilipinas. Hinahangad nilang 
makamit ang pangunahing nilala- 
man ng demokrasya sa pamamagi- 
tan ng pagpapatupad sa reporma 
sa lupa para palayain ang masang 
magsasaka sa ekonomya, lipunan 
at pulitika. Nilalayon nila ang pag- 
unlad ng pambansang ekonomya sa 
pamamagitan ng industriyalisa- 
syong nasa pag-aari ng mga Pili- 
pino. Itinataguyod nila ang pam- 
bansang soberanya at kasarinlan sa 
mga usaping panloob at panlabas 
laban sa dayuhang monopolyong 
kapitalismo. 


6 Ang marahas na mga kon- 
e tradiksyon sa hanay ng mga 
reaksyunaryong uri ay lalo pang 
pinatitindi ng mas lumulubha pang 
krisis na sosyo-ekonomiko at puli- 
tikal. Ang mga reakyunaryong uri 
ay nahahati sa magkakaribal na 
mga grupo sa negosyo at pulitika 
na nag-aagawan sa poder at kaya- 
manan. Paksyunalisado ang mga 
upisyal ng militar at pulisya na 

nagsisilbi sa kani-kanilang mga 
among pulitiko at nagpapatakbo 
ng kani-kanilang mga sindikatong 
kriminal. Dapat samantalahin ng 
mga rebolusyonaryong pwersa ang 
marahas na mga kontradiksyon sa 
hanay ng mga reaksyunaryo sa iba't 
ibang antas sa pamamagitan ng 
pakikipag-alyansa sa relatibong 
mabuti-buting mga reaskyunaryo 
at paghihiwalay, pagpapahina at 
pagwasak sa pinakamasasahol na 
reaskyunaryong itinuturing na 
kaaway. Ang pinakauhaw-sa-dugo 
sa mga loyalista ng rehimeng 
Arroyo sa hanay ng mga bulok na 
burukrata at upisyal militar at pulis 
ay pwedeng targetin ng pag-aresto 
at pakikipagsagupa ng BHB kung 
armado o protektado ng mga 
armadong gwardya at kung ini- 
hanay ng mga karampatang rebo- 
lusyonaryong awtoridad bilang 
armado at mapanganib na kriminal 
na mga suspek. 


7 Ang malawak na nagkakaisang 
e prente ng mga ligal na par- 
tidong oposisyunista, ligal na 
demokratikong kilusang masa at 
mga upisyal ng militar at pulisya 
na anti-Arroyo ay may sapat na 
lakas sa pulitika para ibagsak ang 

rehimeng Arroyo sa isang relati- 
bong mapayapang paraan tulad ng 
pagpapabagsak sa rehimeng Marcos 
at Estrada noong 1986 at 2001 
nang hindi yumuyukod sa kudetang 
militar at huntang pinangi- 
ngibabawan ng militar. Ngunit 
nagagamit pa ng rehimeng Arroyo 
ang suporta ng imperyalismong US, 
ang chain of command ng militar at 
ang pagbubulag-bulagan sa mga 
krimen ng rehimen ng mayorya ng 
mga obispong Katoliko at karami- 
han sa mga grupong negosyante 
para paralisahin ang ilang pwersa 
sa malawak na nagkakaisang prente 
at panatilihin ang sarili sa poder. 
Pero habang nagtatagal sa poder 
ang umaalingasaw at kamuhi- 
muhing rehimeng Arroyo, lalo 
namang bumubuti ang pusisyon ng 
armadong rebolusyonaryong kilu- 
sang bayan para sa ibayong pagpa- 
palakas at pagsulong. 

Bukas ang NDFP sa pagpapatu- 
loy ng pormal na pag-uusap sa 
negosasyong pangkapayapaan sa 
reaksyunaryong gubyerno. Itinu- 
turing nitong mainam at kina- 
kailangan ang pagpapatupad ng 
nauna nang mga kasunduan. Pero 
mapusok na itinutulak ng rehimeng 
Arroyo ang patakaran nitong todo- 

gera. Nasa bentahe ng armadong 
rebolusyonaryong kilusan ng sam- 
bayanan na lubos na nalalantad 
ang pagtalikod ng rehimeng Arroyo 
sa The Hague Joint Declaration at 
pagsasara ng lahat ng pinto sa 
muling pagpapatuloy ng pormal na 
pag-uusap sa negosasyon ng GRP 
at NDFP. Bukas ang pinto ng NDFP 
sa posibilidad ng pagtigil ng 
labanan at pakikipag-alyansa sa 
isang demokratiko at makabayang 
gubyernong seryosong nagha- 
hangad ng kapayapaan at nagpa- 
pairal ng mga batayang reporma. 


3 Iginigiit ng sambayanan na 
eisulong ng BHB ang mala- 
ganap at masinsing pakikidigmang 
gerilya na nakasalig sa papalawak 
at papalalim na baseng masa. Sa 
mas pinabilis na kumpas, maka- 
paglulunsad ang BHB ng mga tak- 
tikal na opensibang panlipol at 
pang-atrisyon sa loob ng kasalu- 
kuyang estratehikong depensiba. 
Para makakumpiska ng mga baril, 
sorpresang makapagtitipon ito ng 
superyor na lakas para durugin at 
disarmahan ang mahihinang target 
na kaaway tulad ng maliliit na 
detatsment ng AFP, lokal na 
pulisya, lokal na mga yunit na 
paramilitar at mga pribadong secu- 
rity guard. Ang unang prayoridad 
ay ibinibigay natin sa mga aksyong 
panlipol upang makakumpiska ng 
armas ng kaaway para makapagbuo 
ng mga bagong yunit ng BHB. 
Maaari ring maglunsad ng mga 
atritibong aksyon ang BHB laban 
sa mga tropa ng AFP at PNP. Maaari 
nitong wasakin ang mga instala- 
syong militar o instalasyong 
kunektado sa militar, mga sasakyan 
at iba pang pasilidad para maka- 
pinsala sa kaaway at para pwer- 
sahin ang kaaway na magtalaga ng 
mas malaking bilang sa paggu- 
gwardya. Pwede nitong ligaligin 
ang mga tropang kaaway sa pama- 
magitan ng sniping, mga yunit na 
biglang sumasalakay at mabilis na 


3 


umaatras, mga yunit na kayang 
umatake, mamuksa o maminsala sa 
isang iglap sa loob mismo ng mga 
kampo o pwesto ng kaaway (sapper 
units), rocket-propelled grenade 
(RPG), mortar at land mine para 
magdulot ng mga kaswalti, hadla- 
ngan ang galaw at demoralisahin 
ang mga tropa ng kaaway. Ang 
ilang kilo ng pampasabog at ilang 
bala ay malaki ang magagawa sa 
pagpinsala sa kaaway at pagpa- 
pahina sa kanyang morale. 


9 Hawak ng BHB ang inisyatiba 
esa paglaban at paggapi sa 
kaaway. Kaya nitong gamitin 
kailanman naisin ang mayor na 
mga taktika ng konsentrasyon, 
paghihiwa-hiwalay at paglilipat, 
habang ang bulag at binging 
kaaway ay nagpaparada ng sarili at 
pagkatapos ay natutuliro kung 
magkokonsentra para umatake sa 
kalabang hindi nila nakikita o di 
kaya'y kumalat para makasaklaw ng 
mas malawak na erya sa panganga- 
pa para matunton ang BHB. 
Napakaraming taktikang pwedeng 
gamitin ang BHB para lipulin ang 
mga tropang kaaway. Kabilang sa 
mga ito ang pagpapain at pag-akit 
sa kaaway na pumasok sa kaloob- 
looban, pagsalakay o "pagkiliti" sa 
isang pwesto ng kaaway para tam- 
bangan ang reimporsment, pag- 
atake sa kaaway kung saan mani- 
pis ang kanyang pwersa, pagligalig 
sa mga pwersa ng kaaway kapag 
sila ay nakakampo at nagpapahi- 
nga, pagtarget sa mga helikopter o 
eroplano ng kaaway na mababa ang 
lipad at maraming iba pa. 


1 0 Taliwas sa ipinangangalan- 

e dakan ng rehimeng Arroyo 
na bago pa lamang siya naglulun- 
sad ng todong gera, noon pa mang 
2001 ay sige nang sinasalakay ng 
AFP, PNP, CAFGU, CVO at mga death 
squad ang ilang bilang ng mga 
larangang gerilya at pinapatay at 
dinudukot ang mga walang armas 

Naghuhumiyaw ang mamamayan na magawaran ng 
rebolusyonaryong hustisya ang mga pasimuno at 
operatibang nagsasagawa ng garapalang paglabag sa 
karapatang-tao ng mga di armadong aktibista at 
sibilyang populasyon ng mga larangang gerilya. 


na mga ligal na aktibista. Ang 
Oplan Bantay Laya ay hinarap na 
ng BHB mula pa noong 2002, 
nanyutralisa noong 2004 at nakon- 
tra-atake na noong 2005 sa mga 
larangang gerilya. Dahil nabigo at 
nagapi ang Oplan Bantay Laya sa 
mga larangang gerilya, ang duwag 
na mga utak nito gaya ni Arroyo 
mismo at kanyang Cabinet 
Oversight Committee on Internal 
Security, ang mga heneral na gaya 
nina Palparan, Tolentino at Cabuay, 
at ang kanilang mga galamay ay 
nagsasagawa ng paparaming pama- 
maslang, pagdukot at pagtortyur 
laban sa walang armas na mga ka- 
labang ligal ng rehimeng Arroyo. 
Dumadalas ang pagkatalo ng mga 
yunit ng AFP at PNP sa inilulunsad 
ng BHB na mga aksyong panlipol at 
atritibo. Ang reaksyon nila ay 
lalong nagpapamalas sa kanilang 
kriminal na katangian sa pamama- 
gitan ng ekstrahudisyal na pama- 
maslang, pagdukot at pagtoryur sa 
di armadong mga aktibista ng ligal 
na demokratikong kilusan, kabilang 
na ang daan-daang lider ng mga 
grupong party list, mga aktibista 
ng mga organisasyong masa, mga 
tagapagtaguyod ng karapatang- 
tao, mga abugado, mga pari at 
pastor, mga mamamahayag at iba 
pa. 

Kaalinsabay ng pagkokonsentra 
ng mga taktikal na opensiba at 
mga operasyong pamarusa sa na- 
ngungunang mga loyalista at 
pasistang upisyal ng rehimeng 
Arroyo at sa sandatahang lakas 
nito na nasa likod ng karumal- 
dumal na mga krimen laban sa 
sambayanan, nakabukas tayo sa 
pakikipagtigil-labanan, pakikipag- 


alyansa at pakikipagtulungan sa 
mga pwersang anti-Arroyo sa loob 
ng mga pwersang militar, pulisya 
at paramilitar. 


11 Nagpapatuloy ang duwag 
ena pamamaslang at pag- 
dukot ng mga operatiba ng rehi- 
meng Arroyo nang walang pag- 
uusig ni pananagot. Ang mga 
platung pangkombat ng BHB ay 
dapat maging batayan sa pagpili 
ng mga armadong partisano para sa 
pagganting-salakay sa mga utak at 
operatiba ng makinarya ng pama- 
maslang ng rehimeng Arroyo. 
Dapat alam ng mga nasabing parti- 
sano ang pasikut-sikot ng kanilang 
takdang saklaw ng espesyal na 
operasyon. Duwag ang rehimeng 
Arroyo sa ginagawa nitong pag- 
patay sa walang armas na mga ka- 
laban sa pulitika pero mas lalo 
pang duwag ito sa paggamit ng 
intriga at pagbibintang sa rebo- 
lusyonaryong pwersa ng mga kri- 
men. Subalit ang pinakamabisang 
paraan ng BHB para sagutin ang 
madugong pang-iintriga ng kaaway 
ay ang pagbira nang matindi at 
umaalingawngaw sa mga utak at 
operatiba ng Bantay Laya, mula sa 
antas ng Cabinet Oversight 
Committee on Internal Security 
hanggang sa antas ng mga death 
squad. 


12 Humihiyaw ng rebolusyo- 
enaryong katarungan ang 
mamamayan laban sa mga utak at 
operatibang sangkot sa malubhang 
mga paglabag sa karapatang-tao 
ng mga ligal na aktibistang walang 
armas at mga sibilyan sa mga 
larangang gerilya. Dapat ubos-kaya 

at determinadong magsikap ang 
Partido Komunista ng Pilipinas, 
ang demokratikong gubyernong 
bayan, ang Bagong Hukbong Bayan 
at ang mga organisasyong masa 
upang matupad ang rebolusyona- 
ryong hustisya. Ang mga tugon ay 
dapat kabilangan ng pagpapatindi 
ng digmang bayan, paglalantad ng 
mga paglabag sa karapatang-tao sa 
loob at labas ng bansa at pagtata- 
laga ng mga espesyal na tim para 
magmanman at umaresto o 
makipagsagupa sa mga utak at 
operatiba ng Oplan Bantay Laya. 


13 Sa direksyon ng Partido, 
eang mga platung 
pangkombat ng BHB sa antas ng 
mga kumand sa larangang gerilya, 
prubinsya at rehiyon ay maaaring 
mapagkunan ng mga espesyal na 
tim kaalinsabay ng unti-unting 
pagpapalakas ng mga armadong 
partisanong lunsod. Dapat pagsika- 
pang marekluta sa armadong rebo- 
lusyonaryong kilusan at mabigyan 
ng pagsasanay na pulitiko-militar 
ang mga nakaligtas na biktima, 
kamag-anak, kaibigan, kasamahan 
sa trabaho o kasama ng mga martir. 
Sila ang  pinakamasugid sa 
pagkakamit ng rebolusyonaryong 
hustisya sa pinakamaagang maaari 
at sa matagalan, kahit pa mawala 
na sa poder ang mga pasistang 
utak at operatiba. Sa pinakamenos, 
mainam silang mapagkukunan ng 
makabuluhang impormasyon laban 
sa kaaway. 


14 Ang larangan ng ligal na 
e pakikibaka ay dapat bukas 
sa ligal na pwersang oposisyon 
anuman ang kulay na pampulitika. 


Kailangang makipaglaban sila sa 
pamamaraang ligal at pulitikal para 
sa kanilang lugar sa larangang ito. 
Kailangang ubos-kayang pukawin 
at pakilusin ang malawak na masa 
ng sambayanan para labanan ang 
plano ng rehimeng Arroyo na 
wasakin at ideklarang iligal ang 
mga partidong itinuturing nilang 
Kaliwa. Habang umaabante ang 
pasistang pakana ng rehimeng 
Arroyo, kailangang lalong patindi- 
hin ng BHB ang pagsisikap na 
hikayatin ang mga ligal na 
aktibista na palakasin ang kilusang 
lihim habang nagpupursigi sa ligal 
na pakikibaka sa tulong ng ibayong 
pleksibilidad sa mga taktikang 
alyansa at mga anyo ng organisa- 
syon at mobilisasyon ng masa. 
Higit pa, kailangang hikayatin ang 
mga ligal na aktibista na lumahok 
sa armadong pakikibaka, bigyan 
sila ng pagsasanay na pulitiko- 
militar at parusahan ang mga 
pasista habang nasa kanilang mga 
pugad sa lunsod o kapag naglilibot 
sa mga prubinsya. Pinakabulne- 
rable ang mga pasistang ito kapag 
lumalabas sa elektoral at iba pang 
kampanya ng panlilinlang at 
gumagamit ng mga kalsada at mga 
pampublikong lugar. Habang nag- 
tatangka ang rehimeng Arroyo na 
wasakin at ideklarang iligal ang 
mga patriyotiko at progresibong 
partido, lubos na makatarungan 
para sa BHB na itutok ang mga 
baril sa mga pulitikong kaaway at 
kanilang mga armadong tauhan na 
aktibo sa armadong kontra-rebo- 
lusyon. 


15 Katulad ng mga taong 
e1969 hanggang 1972 sa 


Dapat sanayin ang mga yunit para sa mga 
espesyal na operasyong magpapahina sa rehimen sa 
ekonomya at pulitika at maggagawad ng hustisya 
sa pinaka-uhaw-sa-dugong mga upisyal 
sa pinakamataas na antas. 

ilalim ng rehimeng Marcos, may 
malinaw na mga indikasyon ng 
intensyon ng rehimeng Arroyo na 
lipulin ang ligal na demokratikong 
kilusan at monopolisahin ang 
kapangyarihang pampulitika sa 
kalunsuran. Kaya kailangang buuin 
ng mga rebolusyonaryong pwersa 
ang matibay na kilusang lihim sa 
lahat ng dako at paghandaan ang 
mga taktikal na opensiba kapwa sa 
kanayunan at kalunsuran. Dapat 
malalim na umugat sa malawak na 
masa ang kilusang lihim at mag- 
pairal ng pinakaistriktong mga 
pamantayan at panuntunan sa 
sikretong pagkilos para matatag na 
makapagkoordina at makapamuno 
sa mga pakikibakang bayan sa 
pinakamahirap na kalagayan at 
makapangibabaw sa pinakama- 
bangis na pasistang pananalakay. 
Kailangang magsanay ng mga yunit 
para sa mga espesyal na opera- 
syong makapagpapahina sa kaaway 
sa ekonomya at pulitika at maka- 
pagpapanagot sa rebolusyonaryong 
hustisya ng mga upisyal na 
pinakauhaw-sa-dugo sa pinaka- 
mataas na antas. Maaaring ipihit 
laban sa rehimeng Arroyo ang sa- 
rili niyang patakarang todo-gera sa 
pamamagitan ng mga aksyong 
maglalantad sa kanyang pagka- 
bangkaroteng moral at pinansyal at 
sa kanyang kawalan ng kakayahang 
maggubyerno at mangalaga sa 
pamumuhunan ng mga imperyalista 
at malalaking kumprador-pangi- 
noong maylupa. 


16 Sa. pamamagitan ng 
ewalang humpay na 
gawaing masa at pakikidigma, ang 
demokratikong gubyernong bayan, 
ang mga lokal na sangay ng 
Partido, ang mga organisasyong 
masa at ang Bagong Hukbong 
Bayan kasama ang mga milisyang 
bayan at mga yunit pananggol-sa- 
sarili sa mga larangang gerilya ay 
nakapagpreserba ng lakas at sumu- 
long sa buong bansa. Ang daan- 


5 


daang mga platun ng BHB na naka- 
handa para sa mga taktikal na 
opensiba sa pambansang saklaw ay 
makapagpapadugo nang matindi sa 
kaaway. Madali nilang magagawang 
bumira at lumayo at umiwas sa 
mga mapagpasyang labanan sa 
anumang superyor na pwersa ng 
kaaway. Sa ngayon, ang BHB sa 
pamumuno ng Partido Komunista 
ng Pilipinas ay determinadong 
magparami ng mga platun bilang 
mga yunit panalakay ng mga 
kumand sa larangang gerilya, ng 
mga yunit sa prubinsya at rehiyon. 
Madaling makapagkukumbina ang 
mga platun na ito para maglunsad 
ng mas malalaking opensiba o di 
kaya ay makipagkumbina sa mga 
lokal na iskwad gerilya at mga 
yunit milisya para sa gayon ding 
layunin. 


17 Sa harap ng todong gera 
eng rehimeng Aquino, ang 
pagpapalawak at pagpapatatag ng 
mga larangang gerilya ay obliga- 
dong gawin at magagawa lamang 
sa pamamagitan at sa gitna ng 
maigting na pakikipaglaban. Dapat 
lalong pataasin ang kahandaan at 
kakayahang lumaban ng lahat ng 
yunit ng BHB habang nagpupunya- 
gi sa lahatang-panig na pagpa- 
palakas ng baseng masa at mga 
larangang gerilya sa pulitika, 


organisasyon, kultura at ekono- 
mya. Kailangang lalong mag- 
pakahusay sa pagpukaw, pag- 


oorganisa at pagpapakilos ng ma- 
laking bilang ng masa sa kanayu- 
nan sa pinakamabisa at pinakama- 
bilis na paraan. Kailangang masi- 
gasig na isulong ang mga kampa- 
nya at pakikibakang antipyudal, 


gayundin ang mga kampanyang 
pampulitika laban sa pasismo, 
pamproduksyon, pangkalusugan, 
pang-edukasyon, pangkultura at 
iba pa. Katulad sa kalunsuran, 
kailangang buuin, palawakin at 
palakasin ang kilusang lihim sa 
kanayunan, sanayin ang mga 
tagabaryo sa lihim na pagkilos, 
pagsisikreto at pakikipaglansihan 
sa mga pasistang tropa at mga 
galamay nila. Dapat pagpursigihan 
ang pagpaparami ng mga 
larangang gerilyang laking-kumpa- 
nya, gayundin ang pagbubuo ng 
tatlo o higit pang baseng gerilya at 
kumpol ng mga konsolidadong 
baryo sa bawat larangang gerilya. 
Sa bandang huli, ang paggigiit at 
paglaban ng masang inaapi at 
pinagsasamantalahan ang gagapi 
at sisingil sa pasistang pananalasa 
ng rehimeng Arroyo. 


18 Tiyak na mamamayani sa 
e kalaunan ang rebolusyo- 
naryong lakas ng sambayanan sa 
patnubay ng rebolusyonaryong 
linya ng demokratikong rebolu- 
syong bayan sa pamamagitan ng 
digmang bayan. Mas mapabibilis 
ang pamamayaning ito kung 
kasabay ng mapangahas na pag- 
susulong ng pakikibakang bayan sa 
iba't ibang larangan at saklaw ay 
maiiwasan o mababawasan ang 
mga pinsalang dulot ng mga pin- 
point na pag-atake ng kaaway lalu- 
na laban sa mga namumunong 
yunit at kadre ng rebolusyonaryong 
kilusan. Gumagastos nang malaki 
ang rehimeng Arroyo at tumutu- 
long ang imperyalismong US para 
palakasin ang kakayahan sa high- 
tech na paniniktik ng mga yunit at 


ahensyang paniktik ng AFP, PNP at 
Malakanyang. Sa pamamagitan ng 
kumbinasyon ng pasistang brutali- 
dad, militarisasyon ng kanayunan 
at kalunsuran at high-tech na 
paniniktik, nangangarap ang rehi- 
meng Arroyo na pugutan ng ulo 
ang rebolusyonaryong kilusan. 
Dapat lubos na seryosohin sa takti- 
ka ang pasistang pakana at ban- 
tang ito lalunat may natutukoy na 
mga bulnerabilidad sa seguridad ng 
mga rebolusyonaryong pwersa sa 
kalunsuran at kanayunan bunga ng 
ilang kahinaan, kaluwagan at ka- 
bulagsakan sa mga tuntunin sa 
lihim na pagkilos at sobrang 
paggamit at pag-abuso sa cell- 
phone. Dapat agad lunasan ang 
mga bulnerabilidad na ito, mahig- 
pit na ipatupad ang dati at mga 
bagong atas sa pangangalaga sa 
seguridad at pag-ibayuhin ang 
pangangalaga sa kaligtasan ng mga 
rebolusyonaryong pwersa at masa. 


1 9 Para labanan at gapiin ang 

etodong gera ng pasista at 
papet na rehimeng Arroyo, higit 
pang mga sakripisyo, katatagan at 
determinasyon ang hinihingi sa 
mga kadre at kasapi ng Partido, 
hukbong bayan at mga rebolusyo- 
naryong organisasyong masa, 
gayundin sa lahat ng pwersang 
naghahangad na tunay na pam- 
bansang kalayaan at demokrasya. 
Pero habang nag-iibayo ang kalupi- 
tan at paninibasib ng reaksyuna- 
ryong rehimen, lalo lamang nitong 
pinabibilis ang pagkahinog ng mga 
rekisitong obhetibo at suhetibo 
para sa ganap na pagpapabagsak ng 
bulok na reaksyunaryong sistemang 
malakolonyal at malapyudal. ABI 

Ubos-kayang labanan at biguin 
ang atas-ng-US na gera ng teror 
ng rehimeng Arroyo! 


Komiteng Tagapagpaganap 
Komite Sentral 
Partido Komunista ng Pilipinas 


1 Inutusan ng US ang rehimeng Arroyo na maglun- 
esad sa ngalan ng anti-terorismo ng sustenidong 
pambansang kampanya ng terorismo ng estado at 
pamamaslang laban sa armadong kilusang rebolus- 
yonaryo at ligal na kilusang demokratiko. 
Nagkukumahog na tumalima ang rehimeng Arroyo sa 
pagpapatupad ng kampanya bilang isang paraan para 
mapanatili ang sarili sa poder, mapanatili ang supor- 
ta ng US at harapin nang walang-saysay ang krisis na 
sosyo-ekonomiko at pulitikal ng naghaharing sistema. 
Ang pambansang plano sa internal na seguridad ay 
nailatag na mula pa noong 2001 at ipinatupad bilang 
Oplan Batay Laya mula noong 2002. Ang plano ay 
inareglo ng Cabinet Oversight Committee on Internal 
Security (COCIS) bilang Enhanced National Internal 
Security Plan (ENISP) ng 2006 para sa higit pang 
bisyosong mga pag-atake sa mamamayan at mga 


pwersang patriyotiko at progresibo. Bea 
2 Ang reaksyunaryong rehi- z AE 
emen ay mayroon lamang @ 


120,000 tropa sa Armed Forces of 

the Philippines (AFP) at 115,000 
pulis para kontrolin ang 85 mil- 
yong populasyon sa teritoryong 
mayroong 300,000 kilometro 
kwadrado. Sobra ang bigat sa itaas 

ng istruktura ng AFP na mayroon 
lamang 30,000 tropang pangmaniobra 
o pang-operasyong kombat. Ang PNP ay 


oz 


CN 
pasan 


mga syudad at munisipalidad bilang mga pwersang 
lokal na sumusunod sa walong oras na relyebo sa 
pwesto. Maliit ang AFP at PNP kung ihahambing sa 
malawak na kanayunan at populasyong magsasaka, sa 
pulu-pulong katangian ng Pilipinas, sa pag-iral ng 
mga rebolusyonaryong ar- 
madong pwersa ng mama- 
mayan kabilang ang Bang- 
samoro, at sa estratehikong 
linya ng matagalang dig- 
mang bayan ng Partido 
Komunista ng Pilipinas 

may mga special action force sa pambansang Cad AZ 
antas at mga mobile group sa antas ng rehiyon 2 asd 
at prubinsya pero nakatalaga ito pangunahin sa CA 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa patnugutan ng AB ang anumang 
problema kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


